ไทยแห่เที่ยวนอกเงินไหล5พันล้าน
คนไทยแห่เที่ยวนอกทิ้งทวนปิดเทอม ทีทีเอเอเผยหยุดยาววิสาขบูชายอดพุ่ง 10%
21 ส.ค. 2554

คนไทยแห่เที่ยวนอกทิ้งทวนปิดเทอม ทีทีเอเอเผยหยุดยาววิสาขบูชายอดพุ่ง 10% 
เงินไหลออกกว่า 5,000 ล้านบาทการเมืองหยุดป่วนบรรยากาศการเดินทางฟื้น เชื่อทั้งปีเดินทางถึงเป้า 6 ล้านคน
นายเจริญ วังอนานนท์ นายกสมาคมไทยบริการท่องเที่ยว (ทีทีเอเอ) เปิดเผยว่า ภาพรวมคนไทยเดินทางท่องเที่ยวออกต่างประเทศระหว่างเดือน ม.ค.พ.ค. เพิ่มขึ้น 9% จำนวน 1.35 ล้านคน เทียบกับช่วงเดียวกันของปีก่อน โดยเฉพาะช่วงรัฐบาลประกาศให้วันวิสาขบูชา ซึ่งตรงกับวันที่ 17 พ.ค.นี้ มีวันหยุดยาวติดต่อกัน 5 วัน พบว่านักท่องเที่ยวชาวไทยวางแผนเดินทางเที่ยวต่างประเทศเพิ่มขึ้น 10% เมื่อเทียบกับช่วงเดียวกันของปีก่อน
ทั้งนี้ ในช่วงสัปดาห์ดังกล่าวคาดว่าจะมีคนไทยเดินทางเที่ยวออกต่างประเทศราว 3 แสนคน เงินสะพัดกว่า 5,000 ล้านบาท ซึ่งเส้นทางที่ได้รับความนิยม ได้แก่ ฮ่องกง สิงคโปร์ เกาหลี สาธารณรัฐประชาชนจีน มาเก๊า ตามลำดับ 
ขณะที่เส้นทางญี่ปุ่นอยู่ระหว่างฟื้นฟูบรรยากาศทางการท่องเที่ยวให้กลับคืนมาอีกระยะหนึ่ง เนื่องจากนักท่องเที่ยวชาวไทยยังมีความวิตกกังวลเกี่ยวกับการรั่วไหลของโรงไฟฟ้านิวเคลียร์
“ถ้าประเทศญี่ปุ่นไม่เกิดภัยพิบัติสึนามิ เชื่อว่าเดือน เม.ย. และ พ.ค. ซึ่งมีวันหยุดยาวหลายครั้งคนไทยจะเดินทางไปเที่ยวต่างประเทศมากขึ้นอีก 11.2 แสนคน รายได้ 2,0003,000 ล้านบาท และเชื่อว่าผู้ประกอบการท่องเที่ยวอยู่ระหว่างการเตรียมออกแพ็กเกจราคาพิเศษเพื่อกระตุ้นการเดินทางไปท่องเที่ยวประเทศญี่ปุ่นในช่วงครึ่งปีหลัง” นายเจริญ กล่าว
สาเหตุที่คนไทยเดินทางออกต่างประเทศเพิ่มขึ้น เพราะใกล้หมดฤดูกาลปิดภาคการศึกษาใหญ่ รวมถึงสถานการณ์การเมืองภายในประเทศไทยสงบ ทำให้บรรยากาศการเดินทางเริ่มฟื้นตัวเป็นปกติ สภาวะเศรษฐกิจเริ่มดีขึ้น รวมถึงการแข็งค่าของเงินบาทเมื่อเทียบกับเหรียญสหรัฐ
นายเจริญ กล่าวว่า สมาคมอยู่ระหว่างการเตรียมความร่วมมือกับการท่องเที่ยวประเทศอินเดีย จัดแพ็กเกจทัวร์ตามรอยพระพุทธศาสนา เพื่อกระตุ้นการเดินทางท่องเที่ยวแบบแลกเปลี่ยนระหว่างคนไทยและนักท่องเที่ยวชาวอินเดีย
ด้านเส้นทางยุโรป อยู่ระหว่างการติดตามพฤติกรรมการวางแผนการเดินทางของคนไทย ซึ่งปลายปีนี้มีแนวโน้มปรับตัวสูงขึ้น จากพระราชพิธีเสกสมรสรัชทายาทแห่งราชวงศ์อังกฤษ
สำหรับปีนี้คาดว่าจะมีคนไทยเดินทางเที่ยวต่างประเทศเพิ่มขึ้น 1314% หรือคิดเป็นจำนวน 6 ล้านคน เม็ดเงินรายได้สะพัด 2.8 แสนล้านบาท เทียบกับปีที่ผ่านมาอยู่ที่ 5.5 ล้านคน สร้างรายได้ 2.4 แสนล้านบาท